open-index/open-wikipedia-markdown huggingface dataset:
Κορνέλιου Μπάμπα

Ο **Κορνέλιου Μπάμπα** (*Corneliu Baba*, 1906-1997) ήταν Ρουμάνος ζωγράφος και εικονογράφος του 20ού αιώνα.

## Βιογραφία
Γεννήθηκε το 1906 στην Κραϊόβα της Ρουμανίας και έλαβε τα πρώτα μαθήματα ζωγραφικής από τον πατέρα του, Γκεόργκι Μπάμπα. Αργότερα σπούδασε για μικρό διάστημα στην Ακαδημία Καλών Τεχνών του Βουκουρεστίου και το 1938 αποφοίτησε από την Ακαδημία Καλών Τεχνών στο Ιάσιο. Μετά την αποφοίτηση ορίστηκε βοηθός καθηγητή στην ίδια σχολή και το 1946 κατέλαβε θέση καθηγητή, αποπέμφθηκε όμως το 1949 από τη θέση του αφού το προηγούμενο έτος είχε φυλακιστεί προσωρινά χωρίς κάποια εξήγηση. Τα επόμενα χρόνια κατάφερε να αναδειχτεί ως ένας από τους σημαντικότερους καλλιτέχνες της Ρουμανίας: συμμετείχε από το 1949 σε όλες τις κρατικές εκθέσεις ενώ τιμήθηκε με κρατικά βραβεία για τα έτη 1953 και 1954. Το 1962 έλαβε τον τίτλο του *Καλλιτέχνη του Λαού*, το 1963 εξελέγη αντεπιστέλλον μέλος της Ρουμανικής Ακαδημίας και το 1964 έλαβε την ίδια ιδιότητα από την Ακαδημία Καλών Τεχνών του Ανατολικού Βερολίνου. Επιπλέον διορίστηκε καθηγητής στο Ινστιτούτο Καλών Τεχνών Νικολάε Γκριγκορέσκου στο Βουκουρέστι. Το 1988 υπέστη σοβαρό ατύχημα ενώ βρισκόταν στο ατελιέ του με αποτέλεσμα να ταλαιπωρηθεί για αρκετούς μήνες. Το 1990 μετά την πτώση του κομμουνιστικού καθεστώτος της χώρας εξελέγη επίτιμο μέλος της Ρουμανικής Ακαδημίας. Πέθανε στις 28 Δεκεμβρίου 1997 στο Βουκουρέστι.

## Εκθεσιακή δραστηριότητα
Ο Μπάμπα παρουσίασε για πρώτη φορά έργα του σε ομαδική έκθεση του 1930 ενώ από το 1949 και μετά συμμετείχε συνεχώς στις κρατικές εκθέσεις της πατρίδας του.  Το 1956 έλαβε μέρος στην Μπιεννάλε της Βενετίας και τα επόμενα χρόνια έργα του παρουσιάστηκαν σε ομαδικές αλλά και ατομικές εκθέσεις παγκοσμίως. Μεταξύ των χωρών που φιλοξένησαν τους πίνακες του Μπάμπα συγκαταλέγονται η ΕΣΣΔ, η Αίγυπτος, η Τσεχοσλοβακία, το Ηνωμένο Βασίλειο, η Πολωνία, η Ιταλία, η Ελλάδα, η Αργεντινή, η Βραζιλία, η Ιαπωνία, η Κίνα, οι ΗΠΑ, κλπ.

## Τεχνοτροπία
Ο Μπάμπα ασχολήθηκε κυρίως με την προσωπογραφία και την ηθογραφία. Το έργο του διακρίνεται από μια στιβαρή σύνθεση που θυμίζει τους αναγεννησιακούς και μεταναγγενησιακούς ρυθμούς. Σύμφωνα με τον ίδιο τον καλλιτέχνη, η τέχνη του επηρεάστηκε σε μεγάλο βαθμό από αρχαιότερους καλλιτέχνες όπως ο Ελ Γκρέκο, ο Ρέμπραντ και ο Γκόγια, γεγονός που ειδικά κατά τα πρώτα μεταπολεμικά χρόνια του δημιούργησε προβλήματα καθώς ερχόταν σε αντίθεση με την επίσημη γραμμή των καθεστώτων του Ανατολικού μπλοκ που ευνοούσαν τον σοσιαλιστικό ρεαλισμό.

## Διακρίσεις
Ο Μπάμπα τιμήθηκε με αρκετά βραβεία και διακρίσεις τόσο κατά τη διάρκεια της ζωής του όσο και μετά θάνατον. Έλαβε κρατικά βραβεία για τα έτη 1953 και 1954, αναδείχτηκε το 1962 Καλλιτέχνης του Λαού, αναγορεύτηκε ακαδημαϊκός στην πατρίδα του αλλά και στην Ανατολική Γερμανία. Μετά θάνατον τιμήθηκε με το βραβείο Αριστείας του Ρουμανικού Πολιτιστικού Ιδρύματος.

## Παραπομπές


Κατηγορία:Ρουμάνοι ζωγράφοι
Κατηγορία:Προσωπογράφοι
Κατηγορία:Εικονογράφοι
Ομοσπονδία Στίβου Μολδαβίας

Η **Ομοσπονδία Στίβου Μολδαβίας** (μολδαβικά: *Federația de Atletism din Republica Moldova*, FAM) είναι ο εθνικός οργανισμός που διατηρεί την εποπτεία του αθλήματος του στίβου στη Μολδαβία. Ιδρύθηκε το 1991 ύστερα από την ανεξαρτησία της από την Σοβιετική Ένωση και αντικατέστησε την Ομοσπονδία Στίβου της Σοβιετικής Ένωσης.

Η ομοσπονδία είναι μέλος της IAAF από το 1993, της EAA, της Εθνικής Ολυμπιακής Επιτροπής της Δημοκρατίας της Μολδαβίας και της Ένωσης Βαλκανικών Ομοσπονδιών Στίβου από το 1996. Η έδρα της βρίσκεται στο Κισινάου και ο πρόεδρός της είναι ο Ανατόλιε Μπαλάν.

## Πρόεδροι
*20;;−τώρα: Ανατόλιε Μπαλάν

## Διοργανώσεις
### Πρωταθλήματα
*Πρωτάθλημα Στίβου Μολδαβίας 
*Πρωτάθλημα Κλειστού Στίβου Μολδαβίας
*Πρωτάθλημα Στίβου Νέων Μολδαβίας
*Πρωτάθλημα Ανώμαλου Δρόμου Μολδαβίας

## Συμμετοχές
*Συμμετοχή της Μολδαβίας στους Θερινούς Ολυμπιακούς Αγώνες
*Συμμετοχή της Μολδαβίας στο Παγκόσμιο Πρωτάθλημα Στίβου
*Συμμετοχή της Μολδαβίας στο Παγκόσμιο Πρωτάθλημα Κλειστού Στίβου
*Συμμετοχή της Μολδαβίας στο Ευρωπαϊκό Πρωτάθλημα Στίβου
*Συμμετοχή της Μολδαβίας στο Ευρωπαϊκό Πρωτάθλημα Κλειστού Στίβου
*Συμμετοχή της Μολδαβίας στο Ευρωπαϊκό Πρωτάθλημα Ομάδων
*Συμμετοχή της Μολδαβίας στους Βαλκανικούς Αγώνες Στίβου
*Συμμετοχή της Μολδαβίας στους Βαλκανικούς Αγώνες Κλειστού Στίβου

### U23
*Συμμετοχή της Μολδαβίας στο Ευρωπαϊκό Πρωτάθλημα Στίβου U23

### U20
*Συμμετοχή της Μολδαβίας στο Παγκόσμιο Πρωτάθλημα Στίβου U20
*Συμμετοχή της Μολδαβίας στο Ευρωπαϊκό Πρωτάθλημα Στίβου U20
*Συμμετοχή της Μολδαβίας στο Βαλκανικό Πρωτάθλημα Στίβου U20

### Καταργηθέντα
*Συμμετοχή της Μολδαβίας στο Ευρωπαϊκό Κύπελλο (Κύπελλο Μπρούνο Ζάουλι, 1965−2008)

## Δείτε επίσης
*Εθνική Μολδαβίας
*Ρεκόρ στίβου Μολδαβίας

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Στίβου της Μολδαβίας

Κατηγορία:Αθλητικές οργανώσεις
Μολδαβία
Φοίβος Ανωγειανάκης

Ο **Φοίβος Ανωγειανάκης** (1915-2003) ήταν Έλληνας μουσικολόγος και κριτικός της μουσικής.

## Βιογραφικά στοιχεία
Γεννήθηκε το 1915 στο Ηράκλειο της Κρήτης. Πραγματοποίησε σπουδές στο βιολί, τα θεωρητικά, τα ανώτερα θεωρητικά, την αντίστιξη και τη φούγκα. Σε νεαρή ηλικία ξεκίνησε να γράφει κριτική μουσικής ενώ ασχολήθηκε και με τη μουσικολογική έρευνα στη ελληνική παραδοσιακή μουσική και στην χαρακτηρισμένη ως έντεχνη νεοελληνική μουσική. Υπήρξε αρθρογράφος σε διάφορες εφημερίδες και περιοδικά όπως ο Ριζοσπάστης, η Αυγή, η Επιθεώρηση Τέχνης, τα Επίκαιρα, τα Φιλολογικά Χρονικά, τα Ελεύθερα Γράμματα, οι Εποχές, ο Νεοελληνικός Λόγος, τα Καλλιτεχνικά Νέα, κλπ. Επίσης διετέλεσε μουσικός υπεύθυνος του Συλλόγου Ελληνικών Χορών της Δώρας Στράτου και του Λυκείου των Ελληνίδων ενώ ήταν συνεργάτης του Πελοποννησιακού Λαογραφικού Ιδρύματος συμμετέχοντας ενεργά σε λαογραφικές έρευνες σε Ελλάδα και Κύπρο κατά τις δεκαετίες του '70 και του '80. Το 1978 δώρησε στο ελληνικό κράτος την πλούσια προσωπική του συλλογή λαϊκών μουσικών οργάνων κάποια από τα οποία χρονολογούνται από τον 18ο αιώνα, η οποία ήταν καρπός μακροχρόνιας έρευνας και απασχόλησης του. Ήταν παντρεμένος με την διευθύντρια χορωδίας της Εθνικής Λυρικής Σκηνής Έλλη Νικολαΐδου. Πέθανε στις 14 Οκτωβρίου 2003.

## Έργο
Το 1947 μέσω της στήλης του στον Ριζοσπάστη, ο Ανωγειανάκης ήταν ο πρώτος μουσικός κριτικός που υπερασπίστηκε την καλλιτεχνική αξία της ρεμπέτικης μουσικής και υποστήριξε τη σύνδεση της με τη βυζαντινή μουσική παράδοση. Τα επόμενα χρόνια εξέδωσε διάφορα βιβλία μουσικολογικού περιεχόμενου (μεταξύ αυτών *Ένα βυζαντινό μουσικό όργανο* το 1962, *Κατάλογος έργων Μανώλη Καλομοίρη* το 1964, *Νεοελληνικά χορδόφωνα: το λαγούτο* το 1972, *Ελληνικά Λαϊκά Μουσικά Όργανα* το 1976 κλπ) ενώ υπήρξε βασικός συντελεστής στην έκδοση μουσικών δίσκων και CD του ΠΛΙ.

## Διακρίσεις
Το 1991 δημιουργήθηκε υπό την προσωπική επίβλεψη του στην Αθήνα, Μουσείο Ελληνικών Λαϊκών Μουσικών Οργάνων που φέρει το όνομα του. Το ίδιο έτος ως ένδειξη αναγνώρισης της συνολικής του προσφοράς, ο Ανωγειανάκης αναγορεύτηκε επίτιμος διδάκτορας του Πανεπιστημίου Κρήτης.

## Παραπομπές


Κατηγορία:Έλληνες μουσικολόγοι
Εντουάρ Βιγιάρ

Ο **Εντουάρ Βιγιάρ** (γαλλικά: *Jean-Édouard Vuillard*, 1868-1940) ήταν Γάλλος ζωγράφος, χαράκτης και σκηνογράφος που συνδέθηκε με την μεταϊμπρεσιονιστική, avant garde καλλιτεχνική ομάδα Ναμπί.

## Βιογραφικά στοιχεία
Γεννήθηκε στις 11 Νοεμβρίου 1868 στο Κυϊζώ (Cuiseaux) της Βουργουνδίας και σπούδασε στο Παρίσι όπου εγκαταστάθηκε μόνιμα και πέρασε το μεγαλύτερο διάστημα της ζωής του. Το 1887 έγινε δεκτός στη Σχολή Καλών Τεχνών του Παρισιού. Αργότερα, λόγω της αντίθεσης που έτρεφε προς τον ακαδημαϊσμό στράφηκε προς τον μεταϊμπρεσιονισμό και την καλλιτεχνική ομάδα Ναμπί. Συμμετείχε στις εκθέσεις της ομάδας ενώ εργάστηκε ως σκηνογράφος και ως καθηγητής στην Ακαδημία Ρανσόν. Ο ίδιος ήταν εργένης και έζησε μαζί με τη μητέρα του μέχρι το θάνατο της το 1928. Πέθανε στις 21 Ιουνίου 1940 στο La Baule-Escoublac της βορειοδυτικής Γαλλίας.

## Τεχνοτροπία
Το έργο του Βιγιάρ μέχρι και τις αρχές του 20ού αιώνα θεωρείται πως διεύρυνε τους ορίζοντες της ζωγραφικής και πως υπήρξε ο πρόδρομος του μοντερνισμού που παρουσιάστηκε τα επόμενα χρόνια. Μέχρι τη δεκαετία του 1900 τα έργα του είχαν ως κύρια θεματολογία τους εσωτερικούς χώρους ενώ στη συνέχεια ακολούθησε μέχρι και το τέλος της ζωής του μια μακρά περίοδος κατά την οποία ασχολήθηκε κατά κύριο λόγο με το πορτραίτο και την τοπιογραφία. Οι δημιουργίες του Βιγιάρ που απεικονίζουν εσωτερικούς χώρους διακρίνονται για τους χαμηλούς τόνους και την επιδέξια ανάμειξη των χρωμάτων.


 
File:Edouard_Vuillard_-_In_Bed_-_Google_Art_Project.jpg|*Στο κρεββάτι*, 1891, Παρίσι, Μουσείο Ορσέ
File:Édouard_Vuillard_-_O_Vestido_Estampado.jpg|*Το εμπριμέ φόρεμα*, 1891, Σάο Πάολο, Museu de Arte
File:Edouard_Vuillard_-_Woman_in_a_Striped_Dress_-_Google_Art_Project.jpg|*Γυναίκα με ριγωτό φέρεμα*, 1895, Ουάσινγκτον, Εθνική Πινακοθήκη
File:'In_the_Garden'_by_Édouard_Vuillard,_Pushkin_Museum.JPG|*Στον κήπο*, 1895-98, Μόσχα, Μουσείο Πούσκιν
File:Édouard_Vuillard_-_Knitting_Woman_in_Pink_Dress_-_Google_Art_Project.jpg|*Γυναίκα με ροζ φόρεμα που πλέκει*, 1900-1905, Μουσείο Μπόιμανς - φαν Μπένινγκεν
File:'Interior'_by_Édouard_Vuillard,_1904,_Pushkin_Museum.JPG|*Εσωτερικό*, 1904, Μόσχα, Μουσείο Πούσκιν
File:'Children'_by_Edouard_Vuillard,_1909,_Hermitage.JPG|*Παιδιά*, 1909, Αγία Πετρούπολη, Ερμιτάζ


## Παραπομπές


Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα
Κατηγορία:Χαράκτες
Κατηγορία:Σκηνογράφοι
Σαμψών (αποσαφήνιση)

Το όνομα Σαμψών αφορά δύο πρόσωπα:

* Σαμψών (βιβλική μορφή)
* Νίκος Σαμψών(κύπριος δημοσιογράφος και πολιτικός)
* Σαμψών, παλαιστής
Δουκάτο Αντιόχειας της Πισιδίας

μικρογραφία|Η Αντιόχεια σήμερα
Το **Δουκάτο Αντιόχειας της Πισιδίας** ήταν διοικητική διαίρεση της Βυζαντινής Αυτοκρατορίας στην περιοχή της Πισιδίας κατά τον 11ο αιώνα.

Η οχυρωμένη πόλη της Αντιόχειας, η σημερινή Γιαλβάκ του Βιλαετίου Χαμινταμπάντ της Τουρκίας, ήταν έδρα βυζαντινού δούξ. Διοικητής του Δουκάτου αναφέρεται ο Μιχαήλ Μαύρηξ ανάμεσα στο 1070-1080.  

## Παραπομπές


## Πηγές
* 

Κατηγορία:Δουκάτα της Βυζαντινής Αυτοκρατορίας
Στρατηγίς Κοπτού

Η **Στρατηγίς Κοπτού** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 10ο αιώνα.

Η Κόπτος ήταν κάστρο στην Καππαδοκία της Μικράς Ασίας στην επικράτεια των Παυλικανών όπου πρωτύτερα το κατείχαν. Ο στρατηγός της Κόπτου ήταν υφιστάμενος του Δούξ του Θέματος Μεσοποταμίας.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Θέμα Άμαρας

Το **Θέμα Άμαρας** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 10ο αιώνα.

Το φρούριο Άμαρα ή Άβαρα βρισκόταν στην κοιλάδα του Άλυ, σήμερα Σεράκοϊ Τουρκίας, πριν γίνει ξεχωριστό θέμα το 975 ανήκε διοικητικά στο Θέμα Σεβαστείας.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Θέμα Τσαμανδού

Το **Θέμα Τσαμανδού** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 10ο αιώνα.

Το θέμα περιελάμβανε την οχυρωμένη Τσαμανδό που έγινε Θέμα ή στρατηγίδα το 956 ή 957 στην περιοχή της Καππαδοκίας, θεωρούνταν από τα Αρμενικά θέματα λόγω εγκατάστασης εκεί Αρμενίων. 

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Χρυσοκονδυλιές

thumb|Αρχάγγελος Γαβριήλ. Ρωσική εικόνα 12ου αι. Τα μαλλιά του Αρχαγγέλου φέρουν χρυσοκονδυλιές.
Οι **χρυσοκονδυλιές** αποτελούν ένα ουσιαστικό διακοσμητικό στοιχείο και εκφραστικό μέσο στη Βυζαντινή και, γενικότερα, Ορθόδοξη αγιογραφία, με τη μεγαλύτερη διάδοση στο Σλαβικό χώρο. Η επιχρύσωση σε γραμμική μορφή συνήθως εφαρμόζεται στους μανδύες του Χριστού και της Παναγίας, όπως και στα φορέματα των Αγίων, μερικές φορές στα μαλλιά και τα φωτοστέφανα των απεικονιζομένων, και σε άλλα μέρη της παράστασης. Υπάρχουν δυο βασικές τεχνικές επιχρύσωσης, με φύλλα χρυσού που εφαρμόζονται πάνω στην προετοιμασμένη χρωματική επιφάνεια και με σκόνη χρυσού, η οποία αναμειγνύεται με κόλλα. Η τελευταία τεχνική έγινε ευρύτερα γνωστή από τον 17ο αι. Το συμβολικό νόημα της επιχρύσωσης είναι ίδιο με το νόημα του χρυσού ως συμβόλου του φωτός και, ιδιαίτερα, του αδιαπέραστου φωτός του Θεού.  Στη νεότερη αγιογραφία είναι συχνές οι απομιμήσεις της επιχρύσωσης με ώχρα.

## Παραπομπές


Κατηγορία:Αγιογραφία
Κατηγορία:Βυζαντινή ζωγραφική
Μάχη του Δυρραχίου (1018)

Η **Μάχη του Δυρραχίου** το Φεβρουάριο 1018 ήταν μέρος των Βυζαντινοβουλγαρικών Πολέμων. Συνέβη όταν ο τσάρος Ιβάν Βλάντισλαβ της Βουλγαρίας προσπάθησε να εδραιώσει την εξουσία του στη νοτιοανατολική ακτή της Αδριατικής Θάλασσας. Οδήγησε έναν στρατό ενάντια του Δυρραχίου (στη σημερινή Αλβανία) και το πολιόρκησε, αλλά σκοτώθηκε κατά τη διάρκεια μιας αντεπίθεσης των υπερασπιστών της πόλης.

Αυτή ήταν η τελική μάχη του μακροχρόνιου αγώνα ανάμεσα στην Πρώτη Βουλγαρική Αυτοκρατορία και το Βυζάντιο. Μέσα σε λίγους μήνες από το θάνατο του Βλάντισλαβ, το μεγαλύτερο μέρος του βασιλείου του υποτάχθηκε στο βυζαντινό αυτοκράτορα Βασίλειο Β', με την τελευταία ανεξάρτητη περιοχή (Σίρμιο) να παραδίδεται το 1019.

## Ιστορικό πλαίσιο
Μετά τη Μάχη του Κλειδίου και το θάνατο του τσάρου Σαμουήλ το 1014, το βουλγαρικό κράτος είχε αποσταθεροποιηθεί από εσωτερικές αναταραχές. Κατά το έτος που ακολούθησε, ο τσάρος Γαβριήλ Ράντομιρ, γιος και διάδοχος του Σαμουήλ, σκοτώθηκε από τον ξάδελφό του, ο Ιβάν Βλάντισλαβ, με την υποκίνηση του βυζαντινού αυτοκράτορα. Ο νέος Βούλγαρος ηγεμόνας, διαπραγματεύτηκε μια σύντομη ειρήνη, καθώς υποσχέθηκε να υποταχθεί στον Βασίλειος Β'  με αντάλλαγμα τον έλεγχο του Δυρραχίου. Καμία πλευρά δεν τήρησε τις υποσχέσεις της και ο πόλεμος ξέσπασε και πάλι το φθινόπωρο του 1015. Ενώ ο Βλάντισλαβ επιτέθηκε στο Δυρράχιο, ο Βασίλειος Β' κατέλαβε την πρωτεύουσά του την Οχρίδα, αλλά αργότερα, ως αποτέλεσμα της Μάχης του Μοναστηρίου, αναγκάστηκε να την εγκαταλείψει.

Ο πόλεμος συνεχίστηκε για δύο ακόμη χρόνια χωρίς αποφασιστικό αποτέλεσμα. Στο 1017 ο Βασίλειος νίκησε τους Βουλγάρους στη Σέτινα, κοντά στην Έδεσσα, αλλά δεν κατάφερε να εκμεταλλευτεί τη νίκη του και επέστρεψε στην Κωνσταντινούπολη. Ο Βλάντισλαβ το εκμεταλλεύτηκε για να ξεκινήσει μια άλλη επίθεση εναντίον του Δυρραχίου, το οποίο υπερασπιζόταν ο στρατηγός Νικήτας Πεγονίτης. Στη μάχη που ακολούθησε μετά από μια εξόρμηση της φρουράς ο Βούλγαρος τσάρος σκοτώθηκε και τα στρατεύματά του αναγκάστηκαν να υποχωρήσουν.

Αυτό το γεγονός οδήγησε την πλειοψηφία των Βουλγάρων αρχόντων (βογιάροι) να παραδοθεί στον Βασίλειο. Η απομονωμένη αντίσταση κατεστάλη και η Βουλγαρία έγινε βυζαντινή επαρχία.

## Παραπομπές


## Πηγές
* Ιωάννης Σκυλίτζης, *Σύνοψις Ιστοριών*.
* *[[Χρονικό του Ιερέα της Ντούκλια]]* (μερική αγγλική μετάφραση από τον Paul Stephenson), μέρος 2, κεφάλαιο 34, σ. 341 - εναλλακτική εξιστόρηση σύμφωνα με την οποία ο Βλάντισλαβ σκοτώθηκε από τον Άγιο Ιβάν Βλάντιμιρ.
* 
* 
* 
* 

Δυρραχιου
Δυρραχιου
Κατηγορία:Βυζαντινοβουλγαρικοί Πόλεμοι
Κατηγορία:Δυρράχιο
Österreichische Fußball-Bundesliga

Η **Österreichische Fußball Bundesliga e.V.** αποτελεί μη κερδοσκοπικπή οργάνωση στην Αυστρία, ενώ έγινε δεκτή ως το δέκατο πλήρες μέλος της Αυστριακής Ποδοσφαιρικής Ομοσπονδίας (ÖFB) την 1η Δεκεμβρίου του 1991. Είναι υπεύθυνη για τη διεξαγωγή των ποδοσφαιρικών πρωταθλημάτων των δύο κορυφαίων κατηγοριών της χώρας, της αυστριακής Μπουντεσλίγκα (Bundesliga) και της Έρστε Λίγκα (Erste Liga), όπως και των πρωταθλημάτων των τμημάτων υποδομών.

Η οργάνωση συμβάλλει, σε συνεργασία με τους συλλόγους που την απαρτίζουν, για μια θετική εξέλιξη του αθλήματος, καθώς και να το καταστήσει ποιο ανταγωνιστικό. Επίσης είναι επιφορτισμένη με τον οικονομικό έλεγχο των συλλόγων (Διαδικασία Αδειοδότησης, Lizenzierungsverfahren), την εισαγωγή ενός ειδικού νόμου για το επαγγελματικό ποδόσφαιρο, το μάρκετινγκ, τα τηλεοπτικά δικαιώματα, τις εμπορικές δραστηριότητες όσον αφορά τη χορηγία, καθώς και τις κοινές δραστηριότητες μάρκετινγκ όλων των ομάδων.

## Δομή
Οι 20 σύλλογοι της Μπουντεσλίγκα (Bundesliga) και της Έρστε Λίγκα (Erste Liga) αποτελουν τακτικά μέλη της. Το Διοικητικό Συμβούλιο (Vorstand) προϊσταται της οργάνωσης. Υπάρχει επίσης Εποπτικό Συμβούλιο (Aufsichtsrat). Κάθε ομάδα από τα δύο πρωταθλήματα εκπροσωπείται στις Ετήσιες Γενικές Συνελεύσεις (Hauptversammlungen) καθώς και στις έκτακτες συναντήσεις των υπευθύνων των συλλόγων. Εκεί λαμβάνονται όλες οι αποφάσεις για οτι σχετίζεται με τα πρωταθλήματα.

### Γερουσία
Η Γερουσία (Senat) αποτελείται από ανεξάρτητα μέλη, τα οποία λαμβάνουν μέρος εθελοντικά:

* Η Γερουσία 1 (Senat 1, ονομάζεται επίσης Ποινικό τμήμα, Strafsenat genannt) είναι υπεύθυνη για την αναστολή κίτρινης κάρτας, κατάταξη των αγώνων πρωταθλήματος και αποκλεισμούς.
* Η Γερουσία 2 (Senat 2) λειτουργεί ως γραφείο συνδιαλλαγής για τις οικονομικές διαφορές.
* Η Γερουσία 3 (Senat 3) είναι υπεύθυνη για όλα τα οικονομικά θέματα.
* Το πόρισμα της οικονομικής επίδοσης της έκδοσης της άδειας για τα δύο επαγγελματικά πρωταθλήματα καταρτίζεται σε πρώτο βαθμό από τη Γερουσία 5 (Senat 5), υπεύθυνη για την αδειοδότηση.

Οι αποφάσεις που λαμβάνονται από τη Γερουσία μπορούν να παραπεμφθούν στην Επιτροπή Ενστάσεων (Protestkomitee). Ακόμη και μετά την απόφαση της Επιτροπής Ενστάσεων, υπάρχει η δυνατότητα προσφυγής στη μόνιμη ουδέτερη Διαιτησία (Schiedsgericht).

## Λογότυπο
Το λογότυπο της οργάνωσης έχει εξελιχθεί με το πέρασμα του χρόνου. Το 2009, το λογότυπο άλλαξε. Το 2016 παρουσιάστηκε ένα νέο λογότυπο.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Αυστρία
Νικόλαος Βελέντζας

Ο **Νικόλαος Βελέντζας** (Αμαλιάπολη Φθιώτιδας, 1873 - 1953) ήταν Έλληνας δικηγόρος, πολιτικός και υπουργός.

## Βιογραφία
Ακολούθησε νομικές σπουδές στο Πανεπιστήμιο Αθηνών. Εργάστηκε ως δικηγόρος.
Εξελέγη βουλευτής Φθιώτιδας το 1906 και Φθιωτιδοφωκίδος τον Αύγουστο του 1910, το 1912, τον Μάιο του 1915, τον Δεκέμβριο του 1915 και το 1926 με το Κόμμα Ελευθεροφρόνων. 

Ανέλαβε το 1920 Γενικός Διοικητής Μακεδονίας.

Υπηρέτησε ως υπουργός Εθνικής Οικονομίας στην κυβέρνηση του Ζαΐμη από τις 17 Αυγούστου 1927 ως τις 4 Ιουλίου 1928 .

## Παραπομπές


Κατηγορία:Βουλευτές Φθιωτιδοφωκίδας
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Γενικοί Διοικητές Μακεδονίας
Κατηγορία:Βουλευτές Φθιώτιδας
Κατηγορία:Βουλευτές εκλεγμένοι με το Κόμμα των Ελευθεροφρόνων
Deutsche Fußball Liga

Η **DFL Deutsche Fußball Liga GmbH** είναι θυγατρική της Die Liga – Fußballverband e.V. Η DFL είναι υπεύθυνη για τη λειτουργία των πρωταθλημάτων των δύο κορυφαίων γερμανικών κατηγοριών ποδοσφαίρου, της Μπούντεσλιγκα (Bundesliga) και της 2. Μπούντεσλιγκα (2. Bundesliga). Αποτελεί συνεταιρισμό των συλλόγων των πρωταθλημάτων των δύο κατηγοριών.

## Λειτουργία
Η DFL ιδρύθηκε στις 18 Δεκεμβρίου του 2000 ως GmbH (κάτι σαν εταιρεία περιορισμένης ευθύνης σύμφωνα με το γερμανικό δίκαιο). Η οργάνωση είναι θυγατρική της Die Liga – Fußballverband e.V, η οποία ήταν υπεύθυνη αρχικά για τα επαγγελματικά πρωταθλήματα ποδοσφαίρου της Γερμανίας. Σήμερα, διοργανώτρια αρχή των επαγγελματικών πρωταθλημάτων (Bundesliga, 2.) είναι η DFL, υπό την αιγίδα της Γερμανικής Ποδοσφαιρικής Ομοσπονδίας (DFB).

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Γερμανία
Ντίβισιονσφορενινγκεν

Η **Ντίβιζιονσφορενινγκεν** (δανικά: *Divisionsforeningen*, DF) αποτελεί συνεταιρισμό των 56 ποδοσφαιρικών συλλόγων που αγωνίζονται στα πρωταθλήματα των τριών κορυφαίων κατηγοριών της Δανίας, τη Σούπερλιγκα (Superliga), την 1. Ντίβισιον (1. division) και τη 2. Ντίβισιον (2. division) υπό την αιγίδα της Δανικής Ποδοσφαιρικής Ένωσης (DBU).

Ο συνεταιρισμός στοχεύει στην προώθηση του ποδοσφαίρου στη Δανία και σε μια πραγματική συνεργασία μεταξύ των συλλόγων. Η DF αποτελεί ένα από τα δύο επίσημα διοικητικά όργανα του ποδοσφαίρου στη Δανία, μαζί με τη Δανική Ποδοσφαιρική Ένωση (DBU). Η DF έχει αναλάβει τις διαπραγματεύσεις για τηλεοπτικά δικαιώματα της Σούπερλιγκα (Superliga).

Η DF ίδρυσε τη Royal League A/S, δανική εταιρεία η οποία ήταν υπευθύνη για τη διοργάνωση της Royal League. Η Royal League διεξήχθη σε συνδυασμό με τις αντίστοιχες σουηδικές και νορβηγικές εγχώριες διοργανώσεις.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Δανία
Ένωση Επαγγελματικού Ποδοσφαίρου Αζερμπαϊτζάν

Η **Ένωση Επαγγελματικού Ποδοσφαίρου Αζερμπαϊτζάν** (αζερικά: *Azərbaycan Peşəkar Futbol Liqası*, AzPFL) είναι υπεύθυνη για τη διεξαγωγή του πρωταθλήματος της κορυφαίας ποδοσφαιρικής κατηγορίας του Αζερμπαϊτζάν, της Πρεμιέρ Λικασί (Premyer Liqası), της δεύτερης κατηγορίας Ι Ντιβιζιόν (I Divizion), του θεσμού του Κυπέλλου της χώρας (Azərbaycan Kuboku), όπως και του Σούπερ Καπ (Azərbaycan Superkuboku), υπό την αιγίδα της Ομοσπονδίας Ποδοσφαιρικών Ενώσεων Αζερμπαϊτζάν (ΑFFA).

## Ιστορία
Ιδρύθηκε στις 13 Ιουνίου του 2008, κατά τη διάρκεια ακρόασης που πραγματοποιήθηκε στο κτίριο διοίκησης της Ομοσπονδίας Ποδοσφαιρικών Ενώσεων Αζερμπαϊτζάν (ΑFFA) υπό τον Ροβνάγκ Αμπντουλάγιεφ, με δημιουργό τον αντιπρόεδρο της Νεφτσί ΠΦΚ Ραμίν Μουσάγεφ, ο οποίος διορίστηκε πρόεδρος της AzPFL.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Αζερμπαϊτζάν
Στρατηγίς Λάρισας Καππαδοκίας

Η **Στρατηγίς Λάρισας** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 10ο αιώνα, δημιουργήθηκε περίπου την περίοδο 971-975.

Η Λάρισα ήταν φρούριο στην περιοχή της Σεβαστείας και την Καππαδοκία, κοντά στις Αμάρα και Ακίνα. Αρχικά τούρμα του Θέματος Καππαδοκίας και από το 890 του Θέματος Σεβαστείας.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Θέμα Τάραντα

Το **Θέμα Τάραντα** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν και στρατηγίδες ή στρατηγάτα τον 10ο αιώνα, δημιουργήθηκε περίπου το 975.

Ο Τάραντας ή Τέρεντας ήταν φρούριο δίπλα στον σημερινό ποταμό Τοχμάσου ανάμεσα στην Μελιτηνή και την Τσαμανδό, διασώζεται τό όνομα του Παλατίνου στρατηγού Τέρεντα.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Θέμα Εξακωμίας

Το **Θέμα Εξακωμίας** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν και στρατηγίδες ή στρατηγάτα τον 10ο αιώνα, δημιουργήθηκε περίπου το 975.

Η Εξακωμία ήταν έξι μικρές πόλεις-φρούρια δίπλα στην περιοχή της Σελευκείας. Ο στρατός του Θέματος, τάγμα που ήταν γνωστός ως Εξακωμίτες.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Δημήτρης Δημητριάδης

Ως **Δημήτρης Δημητριάδης** μπορεί να αναφέρονται οι:

* Δημήτρης Δημητριάδης (καλαθοσφαιριστής)
* Δημήτρης Δημητριάδης (συγγραφέας)
* Ρήγας Γκόλφης, ποιητής, πραγματικό όνομα Δημήτρης Δημητριάδης
* Δημήτρης Δημητριάδης (προπονητής ποδοσφαίρου), του Παναθηναϊκού προπολεμικά.
* Δημήτρης Δημητριάδης, Έλληνας πολιτικός και βουλευτής.
Θέμα Αβύδου

Η **Στρατηγίς Αβύδου** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 11ο αιώνα, δημιουργήθηκε το 1001 μετά την αναβάθμιση της Τούρμας Αβύδου.

Η Άβυδος ήταν πόλη-φρούριο στην περιοχή της Σελευκίας. Η Άβυδος αρχικά διοικούνταν από έναν αξιωματικό με τον βαθμό του στρατηγού και έπειτα με τον βαθμό του δουξ ή Κατεπάνω. 

Γνωστοί διοικητές του θέματος ήταν οι κάτωθι:
* Λέων Κεφαλάς, κατεπάνω, 110ς αιώνας

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Κένεθ Μάρτιν

Ο **Κένεθ Μάρτιν** (*Kenneth Martin*,1905-1984) ήταν Άγγλος ζωγράφος και γλύπτης του 20ού αιώνα.

## Βιογραφία
Γεννήθηκε στο Σέφιλντ το 1905 και σπούδασε στην τοπική Σχολή Καλών Τεχνών (1921-1923) και αργότερα στο Βασιλικό Κολέγιο Τεχνών του Λονδίνου (1929-1932) ενώ ταυτόχρονα εργαζόταν ως σχεδιαστής. Το 1943 πραγματοποίησε την πρώτη του ατομική έκθεση στο Λέστερ. Από το 1946 ως το 1967 δίδασκε στο Κολέγιο Καλών Τεχνών Goldsmiths. Από το 1951 και μετά ασχολήθηκε με την κινητική τέχνη. Τα επόμενα χρόνια ανέλαβε διάφορες κατασκευές για δημόσιους χώρους όπως στη Σχολή Μηχανικών του Πανεπιστημίου του Καίμπριτζ και σε άλλα εκπαιδευτικά ιδρύματα του Ηνωμένου Βασιλείου και της Ολλανδίας. Το έργο του Μάρτιν ήταν συνδεδεμένο με το καλλιτεχνικό ρεύμα του κονστρουκτιβισμού. 

Το 1975 η πινακοθήκη Tate του Λονδίνου οργάνωσε μεγάλη αναδρομική έκθεση προς τιμήν του. Πέθανε το 1984. Ήταν παντρεμένος από το 1930 με την επίσης γλύπτρια Μαίρη Μάρτιν (Μπλάμφορντ) με την οποία έζησε μαζί μέχρι το θάνατό της το 1969.

## Παραπομπές


Κατηγορία:Άγγλοι ζωγράφοι
Κατηγορία:Άγγλοι γλύπτες
Έντρε Μπάλιντ

thumb|250 px|Ο τάφος του Μπάλιντ στο νεκροταφείο της Βουδαπέστης.
Ο **Έντρε Μπάλιντ** (*Endre Bálint*,1914-1986) ήταν Ούγγρος ζωγράφος, χαράκτης, σκηνογράφος και συγγραφέας καλλιτεχνικών έργων.

## Βιογραφικά στοιχεία
Γεννήθηκε στις 27 Οκτωβρίου 1914 και σπούδασε χαρακτική στην Ανωτάτη Σχολή Διακοσμητικών Τεχνών της Βουδαπέστης όπου είχε καθηγητές τους Γιάνος Βάσαρι και Βίλμος Νόβακ. Ξεκίνησε την εκθεσιακή του δραστηριότητα το 1938 ενώ μετά το τέλος του Β' Παγκόσμιου Πόλεμου ήταν ένα από τα ιδρυτικά μέλη του καλλιτεχνικού ρεύματος της ονομαζόμενης *Ευρωπαϊκής Σχολής*. Αργότερα έζησε από το 1958 ως το 1962 στη Γαλλία. Με την επιστροφή του στην Ουγγαρία εγκαταστάθηκε στην καλλιτεχνική παροικία του Szentendre κοντά στη Βουδαπέστη. Ασχολήθηκε με αρκετές τέχνες (ζωγραφική, χαρακτική, σκηνογραφία κλπ) ενώ στο ζωγραφικό και χαρακτικό του έργο είναι εμφανής η επίδραση του σουρεαλισμού, του κονστρουκτιβισμού αλλά και της ουγγρικής λαϊκής παραδοσιακής τέχνης. Έργα του Μπάλιντ παρουσιάστηκαν σε εκθέσεις τόσο στην πατρίδα του όσο και στο εξωτερικό (Γαλλία, Ελλάδα κλπ). Πέθανε στη Βουδαπέστη στις 3 Μαΐου 1986.

## Παραπομπές


Κατηγορία:Ούγγροι ζωγράφοι
Κατηγορία:Χαράκτες
Μπρένταν Ουίντερς

Ο **Μπρένταν Oυίντερς**, γεννημένος στις 9 Μαΐου 1983 στο Ντένβερ του Κολοράντο, είναι Αμερικανός πρώην καλαθοσφαιριστής, ο οποίος αγωνιζόταν στη θέση του σούτινγκ γκαρντ.

## Βιογραφία
Ο Oυίντερς ξεκίνησε την καριέρα του από το λύκειο του Μάλεν, με το οποίο κατέκτησε το πολιτειακό πρωτάθλημα του Κολοράντο το 2001. Στη συνέχεια, φοίτησε στο κολέγιο του Ντέιβιντσον, όπου σε σύνολο 118 αγώνων είχε μέσο όρο 16,0 πόντων. Ο Oυίντερς κέρδισε τον τίτλο του κορυφαίου παίκτη της νότιας περιφέρειας το 2003-04, ενώ στην τελευταία του χρονιά αναδείχθηκε κορυφαίος αθλητής στο τουρνουά της νότιας περιφέρειας.

Μετά το τέλος της κολεγιακής του καριέρας δεν κατάφερε να γίνει ντραφτ στο ΝΒΑ και υπέγραψε στη γαλλική Ναντ, με την οποία αγωνίστηκε σε 34 παιχνίδια έχοντας μέσους όρους 15,4 πόντων και 3,3 ριμπάουντ. Την επόμενη σεζόν, μεταγράφηκε στην Μπάγερ Λεβερκούζεν από τη Γερμανία, όπου παρέμεινε για τρεις σεζόν και συμπεριλήφθηκε στην All-Star πεντάδα της Μπουντεσλίγκα. Το καλοκαίρι του 2010, υπέγραψε στην ουγγρική Ατομερόμου, όπου είχε 14,8 πόντους και 3,1 ριμπάουντ σε δέκα παιχνίδια.

Έκλεισε τη χρονιά και την καριέρα του στον Άρη Θεσσαλονίκης, παίζοντας σε πέντε αγώνες της κανονικής περιόδου του πρωταθλήματος με μέσο όρο 6,8 πόντων, ενώ στα πλέι-οφ πέτυχε είκοσι πόντους σε τέσσερις αγώνες.

Μετά το τέλος της καριέρας του ως καλαθοσφαιριστής, επέστρεψε στις Ηνωμένες Πολιτείες, βοηθώντας στην ίδρυση μίας οργάνωσης εκμάθησης καλαθοσφαίρισης για νέους.

## Παραπομπές


## Πηγές
* Brendan Winters Stats - Sports-Reference.com
* Brendan Winters Europe Stats | Basketball-Reference.com
* Brendan Winters - Eurobasket

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ουγγρικών συλλόγων
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές γερμανικών συλλόγων
Νικόλαος Τσαμαδός

Ο **Νικόλαος Τσαμαδός** (1839-1910) ήταν Έλληνας στρατιωτικός και πολιτικός της νεότερης Ελλάδας.

## Βιογραφικά στοιχεία
Καταγόταν από γενιά ναυμάχων από την Ύδρα. Έκανε στρατιωτικές σπουδές και ακολούθησε καριέρα αξιωματικού, φθάνοντας στο βαθμό του Υποστρατήγου. Υπηρέτησε ως βουλευτής Ύδρας (1890, 1892, 1895, 1899, 1902, 1905, 1906 και Αύγουστος 1910) και ως υπουργός Στρατιωτικών στην Κυβέρνηση του Χαρίλαου Τρικούπη από τον Αύγουστο του 1890 έως τον Νοέμβριο του 1890, από τον Ιούνιο του 1892 έως τον Μάιο του 1893 έως το 1893, από το Νοέμβριο του 1893 έως τον Ιανουάριο του 1895, από τον Απρίλιο του 1897 έως τον Οκτώβριο του 1897 και από τον Ιανουάριο του 1900 έως τον Νοέμβριο του 1901. Το 1890 ήταν και προσωρινά υπουργός Ναυτικών. Εξελέγη Πρόεδρος της Βουλής το 1899 (δύο φορές) και το 1910. Συνέγραψε το έργο "Τακτική" (1888), ένα στρατιωτικό εγχειρίδιο.

## Πηγές




Κατηγορία:Βουλευτές Ύδρας
Κατηγορία:Έλληνες υπουργοί Στρατιωτικών
Κατηγορία:Έλληνες υπουργοί Ναυτικών
Εμμανουήλ Μοδάτσος

Ο **Εμμανουήλ Μοδάτσος** (1871 - 1949), του Ιωάννη, ήταν Έλληνας δικηγόρος και πολιτικός, που υπηρέτησε 2 φορές ως βουλευτής Λασιθίου. Στις ενέργειές του οφείλεται το γεγονός ότι ο Άγιος Νικόλαος έγινε πρωτεύουσα του νομού Λασιθίου. Το 1908, όταν ήταν υπουργός Οικονομικών της Κρήτης, υπέγραψε την ένωση της νήσου με την Ελλάδα, μαζί με τον Γεώργιο Παπαμαστοράκη και άλλους πολιτικούς.

## Καταγωγή και σπουδές
Γεννήθηκε το 1871. Το επώνυμό του , Μοδάτσος ή Μοάτσος, είναι ενετικό. Ο ίδιος καταγόταν από την Πρίνα του Μιραμπέλλου. Μετά τις νομικές του σπουδές στο Πανεπιστήμιο Αθηνών, αναγορεύτηκε διδάκτορας του Δικαίου.

## Πολιτική σταδιοδρομία
To 1897 στην Επαναστατική Συνέλευση των Κρητών εξελέγη πληρεξούσιος Μιραμπέλλου και το 1898 πληρεξούσιος στη Συντακτική Συνέλευση, όπως και το 1901, 1903, 1905 και το 1906. Κατά την Κρητική Πολιτεία ανέλαβε υπουργός Οικονομικών το 1907. Τον Μάρτιο του 1910 εξελέγη βουλευτής Λασιθίου στις τελευταίες εκλογές της Κρητικής Συνέλευσης, με 544 ψήφους. Μέχρι να αναγνωριστεί η Ένωση της Κρήτης με την Ελλάδα, διετέλεσε πληρεξούσιος στις Συνελεύσεις του 1909 και του 1911.

Εξελέγη για πρώτη φορά βουλευτής Λασιθίου στις εκλογές που διεξήχθησαν τον Δεκέμβριο του 1915 και ξανά στις εκλογές του 1926 με το Κόμμα Ελευθεροφρόνων. Για ένα διάστημα ενός έτους (1916-17) αυτοεξορίστηκε στη Μυτιλήνη μαζί με τον Μιχελιδάκη και άλλους βουλευτές, επειδή τάχθηκαν υπέρ του να μείνει ουδέτερη η Ελλάδα στον Πρώτο Παγκόσμιο Πόλεμο.

Επανεξελέγη βουλευτής Λασιθίου  στις εκλογές του 1935 με το Λαϊκόν Κόμμα.

Ο αδερφός του, Γεώργιος Ι. Μοδάτσος (1874 - 22 Ιουλίου 1949) ήταν δικηγόρος, πρόεδρος του Δικηγορικού Συλλόγου Λασιθίου και πρόεδρος του Δημοτικού Συμβουλίου Αγίου Νικολάου.

Πέθανε το 1949.

## Παραπομπές


Κατηγορία:Βουλευτές Λασιθίου
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με το Λαϊκό Κόμμα
Πετρολίνα (εταιρεία)

Η ** Πετρολίνα** είναι η μεγαλύτερη Κυπριακή εταιρεία που ασχολείται με το ευρύ φάσμα των δραστηριοτήτων πετρελαίου. Η βάση της βρίσκεται στην Λάρνακα και έχει ένα πανεθνικό δίκτυο λιανικής με 95 πρατήρια καυσίμων. Προμηθεύει και εμπορεύεται και κινητήρες, βιομηχανίες, οικιακά, ναυτικά και αεροπορικά καύσιμα. Ιδρύθηκε το 1959 ως ιδιωτική εταιρεία και έγινε δημόσια τον Δεκέμβριο του 2000 με την εισαγωγή της στο Χρηματιστήριο Αξιών Κύπρου. 

Το 2011, η εταιρεία ανέφερε τα κέρδη προ φόρων που ανέρχονται σε 4.771.425€ με κύκλο εργασιών, ανερχόμενο σε 228.983.493€. 

## Παραπομπές


Κατηγορία:Επιχειρήσεις ενέργειας
Κωνσταντίνος Τουσιάδης

Ο **Κωνσταντίνος Δ. Τουσιάδης** (1915-1956) ήταν Έλληνας δικηγόρος και νομάρχης. Ήταν νομάρχης σε διάφορους νομούς με τελευταίο εκείνον της Λάρισας, όπου απεβίωσε εν ενεργεία σε τροχαίο δυστύχημα. Λίγα χρόνια αργότερα, στην ίδια περιοχή σκοτώθηκε ένας άλλος Νομάρχης, ο Ηλίας Παυλάκος.

## Σταδιοδρομία
Γεννήθηκε στη Νάουσα της Ημαθίας. και σπούδασε νομικά στο Πανεπιστήμιο Αθηνών. Στην Αθήνα άσκησε το δικηγορικό λειτούργημα.

Το 1949 ήταν αναπληρωτής Γενικός Διοικητής Μακεδονίας. Υπηρέτησε ως Νομάρχης Φλώρινας (1946-49), Νομάρχης Καστοριάς (1949), Νομάρχης Κορινθίας (1949-50), ξανά Νομάρχης Φλώρινας το 1953-55 και έπειτα Νομάρχης Λάρισας από το 1955 έως τον θάνατό του.

## Θάνατος
Ο Κώστας Τουσιάδης σκοτώθηκε σε τροχαίο δυστύχημα που συνέβη στις 18 Ιανουαρίου 1956. Το αυτοκίνητο που οδηγούσε ο νομάρχης συγκρούστηκε με φορτηγό κοντά στη Νίκαια Λάρισας ενώ είχε πυκνή ομίχλη. Ο νομάρχης τραυματίστηκε σοβαρά, όπως ο χωροφύλακας που τον συνόδευε και ένα ακόμα άτομο. Καθ' οδόν για το νοσοκομείο Λάρισας, όπου μεταφέρθηκε με ασθενοφόρο, ο Τουσιάδης εξέπνευσε. 
Έπειτα από παράκληση των συγγενών του, η σορός του Τουσιάδη διακομίστηκε με στρατιωτικό αεροσκάφος στην Αθήνα, όπου έγινε και η κηδεία του με δημόσια δαπάνη στον ιερό ναό του Αγίου Διονυσίου Αρεοπαγίτου. 

## Οικογένεια
Κατέλιπε τη σύζυγό του, κόρη του Ναουσαίου βιομηχάνου Λαναρά, την οποία είχε νυμφευθεί το 1955, λίγο πριν μετατεθεί στη Λάρισα.

## Παραπομπές


Κατηγορία:Νομάρχες Καστοριάς
Κατηγορία:Νομάρχες Κορινθίας
Κατηγορία:Νομάρχες Λάρισας
Κατηγορία:Νομάρχες Φλώρινας
Στρατηγίς Παρευφράτειδων πόλεων

Η **Στρατηγίς Παρευφράτειδων πόλεων** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 11ο αιώνα.

Η περιοχή βρισκόταν στα τότε Συριακά εδάφη και κοντά στον Ευφράτη και το Θέμα Σαμοσάτων, έγινε ξεχωριστό θέμα το 1032.

## Παραπομπές


Κατηγορία:Θέματα της Βυζαντινής Αυτοκρατορίας
Ισραηλινοί Σύνδεσμοι Επαγγελματικού Ποδοσφαίρου

Οι **Ισραηλινοί Σύνδεσμοι Επαγγελματικού Ποδοσφαίρου** (εβραϊκά: מנהלת הליגות לכדורגל, αγγλικά: *Israeli Professional Football Leagues*, IPFL) αποτελούν συγκεντρωτικό όργανο των δραστηριοτήτων των επαγγελματικών πρωταθλημάτων ποδοσφαίρου στο Ισραήλ από τον Αύγουστο του 2014, όταν δημιουργήθηκε από τους συλλόγους των ανώτατων πρωταθλημάτων της χώρας, της Λιγκάτ ΧαΆλ (ליגת העל) και της Λίγκα Λεουμίτ (ליגה לאומית), σε συνεργασία με την Ποδοσφαιρική Ομοσπονδία Ισραήλ (IFA).

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Ισραήλ
Θέμα Αδάνων

Η **Στρατηγίς Αδάνων**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες.

Βρισκόταν στην Κιλικία, με έδρα του στρατηγού τα οχυρωμένα Άδανα. Δημιουργήθηκε το 975 από τον Νικηφόρο Φωκά ο οποίος ανακατέλαβε την πόλη και διόρισε στρατηγό και διατηρήθηκε μέχρι τα τέλη του 11ου αιώνα.

Γνωστοί διοικητές ήταν οι :
* Θεόδωρος
* Μιχαήλ
* Μιχαήλ Μοναστράς
* Λέων Κεφαλάς

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Λέγκα Σέριε Α

Η «Εθνική Επαγγελματική Ένωση Σέριε Α» (ιταλικά: *Lega Nazionale Professionisti Serie A*, LNPA) ευρύτερα γνωστή ως **Λέγκα Σέριε Α** (Lega Serie A), είναι ο φορέας που διαχειρίζεται το κορυφαίο τη τάξει πρωτάθλημα ποδοσφαίρου για τους συλλόγους στην Ιταλία. Ιδρύθηκε την 1η Ιουλίου του 2010 και εδρεύει στο Μιλάνο. Ο σημερινός πρόεδρος Μαουρίτσιο Μπαρέτα επανεκλέχθηκε για δεύτερη φορά στις 18 Ιανουαρίου του 2013.

Η LNPA διοργανώνει το πρωτάθλημα της Σέριε Α (Serie A), το Κύπελλο Ιταλίας (Coppa Italia), το Σούπερ Καπ Ιταλίας (Supercoppa Italiana), το Εαρινό Πρωτάθλημα (Campionato Primavera), το Εαρινό Κύπελλο Ιταλίας (Coppa Italia Primavera) και το Εαρινό Σούπερ Καπ (Supercoppa Primavera).

## Ιστορία
Η LNPA δημιουργήθηκε την 1η Ιουλίου του 2010, έπειτα από τη διαίρεση της Λέγκα Κάλτσιο (LNP) σε δύο διακριτά όργανα, η δεύτερη εκ των οποίων ήταν η Λέγκα Σέριε Β, η οποία ανέλαβε τη διοργάνωση της Σέριε Β.

## Λογότυπο
Το λογότυπο του οργανισμού έχει εξελιχθεί με το πέρασμα του χρόνου. Το 2018 παρουσιάστηκαν τα νέα λογότυπα του οργανισμού.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ιταλία
Ειρήνη Λακαπηνή

Η **Ειρήνη Λακαπηνή** (γεννήθηκε **Μαρία**, Βουλγαρικά: Ирина Лакапина, πέθανε περίπου το 966) ήταν η Αυτοκράτειρα σύζυγος του Πέτρου Α' της Βουλγαρίας. Ήταν κόρη του Χριστόφορου Λακαπηνού, γιου και συναυτοκράτορα του Ρωμανού Α', και της σύζυγου του *Αυγούστας* Σοφίας.

## Βιογραφία
Για να αποδείξει τον εαυτό του ως έναν άξιο διάδοχο του πατέρα του τόσο στη χώρα του όσο και στα μάτια των ξένων κυβερνήσεων, ο νέος αυτοκράτορας της Βουλγαρίας Πέτρος Α' έκανε μια επίδειξη δύναμης με την εισβολή στην βυζαντινή Θράκη τον Μάιο 927, αλλά έδειξε τον εαυτό του και έτοιμο να διαπραγματευτεί για μια πιο μόνιμη ειρήνη. Ο Ρωμανός άδραξε την ευκαιρία και πρότεινε μια συμμαχία μέσω γάμου μεταξύ των αυτοκρατορικών οίκων του Βυζαντίου και Βουλγαρίας για τον τερματισμό της πόλεμου του 913-927. Ο Ρωμανός κανόνισε ένα διπλωματικό γάμο μεταξύ της εγγονής του Μαρίας και του Βούλγαρου μονάρχη. Για πρώτη φορά στην Βυζαντινή ιστορία, μια πριγκίπισσα του Βυζαντίου ήταν θα παντρευόταν έναν ξένο ηγεμόνα και δεκαετίες αργότερα, ο Κωνσταντίνος Ζ' επέκρινε τον Ρωμανό για αυτή την παραχώρηση. Τον Οκτώβριο του 927 ο Πέτρος έφτασε κοντά στην Κωνσταντινούπολη για να συναντήσει τον Ρωμανό και υπέγραψε τη συνθήκη ειρήνης, και παντρεύτηκε τη Μαρία στις 8 Νοεμβρίου. Για να δηλώσει τη νέα εποχή στην βουλγαροβυζαντινές σχέσεις, η Μαρία μετονομάστηκε σε *Ειρήνη*.

Η Ειρήνη και ο Πέτρος Α΄ είχαν αρκετά παιδιά, συμπεριλαμβανομένων των:
* Πλενιμίρ.
* Βόρις Β΄, τσάρος της Βουλγαρίας το 969.
* Ρομάν/Ρωμανός, τσάρος της Βουλγαρίας το 977.

## Παραπομπές


Κατηγορία:Δυναστεία των Λεκαπηνών
Κατηγορία:Σύζυγοι Βουλγάρων ηγεμόνων
Στρατηγίς Σαρδικής

Η **Στρατηγίς Σαρδικής** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 11ο αιώνα.

Η στρατηγίς είχε έδρα στρατηγού στη Σαρδική, τη σημερινή Σόφια της Βουλγαρίας, και διατηρήθηκε από το 1059 έως το 1070. Διοικητικά ανήκε στο Θέμα Βουλγαρίας και μετά το 1067 ο δοικητής της είχε το αξίωμα του δούξ.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Στρατηγίς Δρυινουπόλεως

Η **Στρατηγίς Δρυινουπόλεως** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 11ο και 12ο αιώνα.

Η στρατηγίς είχε έδρα στρατηγού στην περιοχή της Δρυινούπολης, σήμερα στην Ήπειρο ανάμεσα σε Ελλάδα και Αλβανία, και δημιουργήθηκε το 1018 . Δημιουργήθηκε από τον Βασίλειο Β΄ μετά τον θάνατο του Ιβάν Βλάντισλαβ της Βουλγαρίας και την κατάλυση της πρώτης Βουλγαρικής αυτοκρατορίας. Η Δριυνούπολη πριν την κατάκτηση της από τους Βούλγαρους ανήκε στο Θέμα Νικοπόλεως.

Κατά την Α΄ Σταυροφορία ο σταυροφορικός στρατός πέρασε από την περιοχή χωρίς να δημιουργηθούν προβλήματα, αντιθέτως με με ένα τμήμα του που διοικούνταν από έναν Γάλλο ιερέα όπου λεηλάτησαν πολλά χωριά. Κατά την Γ΄ Σταυροφορία η περιοχή λεηλατήθηκε και κάηκαν πολλά χωριά. Μετά το 1204 η στρατηγίδα προσαρτήθηκε στο Δεσποτάτο της Ηπείρου.

## Παραπομπές


Κατηγορία:Θέματα της Βυζαντινής Αυτοκρατορίας
Στρατηγίς Δεαβόλεως

Η **Στρατηγίς Δεαβόλεως** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 11ο αιώνα.

Η στρατηγίς είχε έδρα στρατηγού την οχυρωμένη με φρούριο πόλη της Δεάβολις, σήμερα στην Ήπειρο και Αλβανία, και δημιουργήθηκε το 1073. Η Δεάβολις είναι γνωστή και για την Συνθήκη της Δεαβόλεως που υπογράφηκε από τους Βυζαντινούς και τον Βαλδουίνο της Βουλώνης.

## Παραπομπές


Κατηγορία:Θέματα της Βυζαντινής Αυτοκρατορίας
Στρατηγίς Ραούσιον

μικρογραφία|Τα τείχη του Ντουμπτόβνικ σήμερα
Η **Στρατηγίς Ραούσιον** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 11ο αιώνα.

Η στρατηγίς είχε έδρα στρατηγού την οχυρωμένη με φρούριο πόλη Ραούσιον το σημερινό Ντουμπρόβνικ της Κροατίας, και δημιουργήθηκε το 1040. Ο Κωνσταντίνος Πορφυρογέννητος αναφέρει 'οτι η πόλη ονομαζόταν έτσι από το κάσττρο που λεγόταν "Ραούση" ή "Πίταυρα" και οι κάτοικοι της "Ραουσαίοι" και το αναφέρει Θέμα.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική Κροατία
Στρατηγίς Σμολένων

Η **Στρατηγίς Σμολένων** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα από τον 10ο έως τον 12ο αιώνα.

Η στρατηγίς είχε έδρα στρατηγού την οχυρωμένη με φρούριο πόλη Σμόλενα ή σημερινή Σμόλιαν της Βουλγαρίας και δημιουργήθηκε το 1079. Η περιοχή που καταλάμβανε ήταν μεταξύ του μέσου ρου του ποταμούς Νέστου και των Άνω Άρδα έως και τον Στρυμόνα. Το 1001 είχαν εγκατασταθεί στο θέμα κάτοικοι από την Έδεσσα.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Άμπε (κρατήρας)

Ο **Αμπε** (*Abbe*) είναι κρατήρας πρόσκρουσης στο νότιο ημισφαίριο της Σελήνης και στην αθέατη από την Γη πλευρά της. Βρίσκεται στα ανατολικά του μεγάλου κρατήρα Πουανκαρέ και στα νότια του Χες. Ονομάστηκε προς τιμήν του Γερμανού φυσικού Έρνστ Άμπε. Η διάμετρός του είναι 66 χιλιόμετρα.

Το εξωτερικό τοίχωμα του παρουσιάζει κάποια σημάδια διάβρωσης. Υπάρχουν μικροί κρατήρες κατά μήκος του βορειοδυτικού και του νοτιοδυτικού χείλους, όμως ο πυθμένας είναι σχετικά ομαλός καθώς υπάρχουν ελάχιστοι μικροσκοπικοί κρατήρες στην επιφάνειά του.

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Άμποτ (κρατήρας)

Ο **Άμποτ** (*Abbot*) είναι μικρός κρατήρας πρόσκρουσης στη Σελήνη. Βρίσκεται στο τραχύ έδαφος ανάμεσα στη Θάλασσα της Γονιμότητας (*Mare Fecunditatis*) στα νότια και δυτικά και στη Θάλασσα των Κρίσεων (*Mare Crisium*) στα βόρεια. Είναι κυκλικός και το εσωτερικό του θυμίζει το σχήμα του φλιτζανιού: τα εσωτερικά τοιχώματά του έχουν κλίση προς τα κάτω και προς το κέντρο του. Επίσης δεν υπάρχουν ίχνη άλλων αξιόλογων προσκρούσεων. 

Ο κρατήρας ονομάζονταν αρχικά "Απολλώνιος Κ", όμως η Διεθνής Αστρονομική Ένωση (nternational Astronomical Union, IAU) τον μετονόμασε προς τιμήν του Αμερικανού αστροφυσικού Τσαρλς Άμποτ (Charles G. Abbot). 

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Κύπελλο Ελλάδος υδατοσφαίρισης ανδρών 2015

Το Κύπελλο Ελλάδος πόλο ανδρών της περιόδου 2014-15 διεξήχθη με τη συμμετοχή εννιά ομάδων, οι 8 από την Α1 κατηγορία. Τον τίτλο κατέκτησε ο '''Ολυμπιακός''' για 17η φορά στην ιστορία του. 

## Μπαράζ
Τετάρτη 1 Απριλίου 2015

## Προημιτελικοί
Τετάρτη 1 Απριλίου 2015

Τετάρτη 22 Απριλίου 2015

## 16ο Final Four
Διεξήχθη στις 8 και 9 Μαΐου 2015 στο Καρπενήσι.
### Ημιτελικοί

### Τελικός

## Κατάταξη
#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Ολυμπιακός: **Κυπελλούχος Ελλάδος 2015**
# 
# 22px Υδραϊκός και 22px Π.Α.Ο.Κ.

## Παραπομπές


## Εξωτερικοί σύνδεσμοι
* Παναθηναϊκός-Ολυμπιακός 10-18 .

2015
Κατηγορία:Υδατοσφαίριση το 2015
Ενδυμίωνας (κρατήρας)

Ο **Ενδυμίωνας** είναι κρατήρας πρόσκρουσης στη Σελήνη. Βρίσκεται στα ανατολικά της Θάλασσας του Ψύχους (*Mare Frigoris*) και βόρεια από τη Λίμνη του Χρόνου (*Lacus Temporis*). Στα νοτιοδυτικά βρίσκεται ο κατάτι μικρότερος κρατήρας Άτλας.

Ο πυθμένας του Ενδυμίωνα καλύπτεται από λάβα χαμηλής λευκαύγειας που του προσδίδει σκουρόχρωμη εμφάνιση και τον καθιστά σχετικά εύκολο στον εντοπισμό. Είναι δε σχεδόν λείος και χωρίς ιδιαίτερα χαρακτηριστικά, με εξαίρεση μερικούς μικροσκοπικούς κρατήρες εντός του χείλους του και αχνές λωρίδες υλικού από τον κρατήρα Θαλή στα βόρεια-βορειοδυτικά.

## Δευτερεύοντες κρατήρες

## Βιβλιογραφία
* 

* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Θαλής (κρατήρας)

Ο **Θαλής** είναι μικρός κρατήρας πρόσκρουσης στη Σελήνη. Είναι στα δυτικά του κατά πολύ μεγαλύτερου κρατήρα Στράβωνα, ενώ στα νοτιοδυτικά βρίσκεται ο Ντε Λα Ρου. Ο Θαλής έχει αιχμηρό χείλος κυκλικού σχήματος, δίχως ιδιαίτερα σημάδια διάβρωσης. Η επιφάνεια του εδάφους γύρω του έχει σύστημα αυλακώσεων που εκτείνεται για περισσότερα από 600 χιλιόμετρα και κατά συνέπεια ταξινομείται στην Κοπερνίκεια περίοδο. Παρόλα αυτά στα βόρεια-βορειοανατολικά του κρατήρα υπάρχει περιοχή χωρίς αυλακώσεις, γεγονός που υποδηλώνει πως ο Θαλής ίσως δημιουργήθηκε από την πρόσκρουση σώματος που ήρθε με χαμηλή γωνία από αυτή την κατεύθυνση. Στο εσωτερικό τείχος του κρατήρα υπάρχουν κάποιες αναβαθμίδες, ιδίως κατά μήκος της νότιας πλευράς. Οι πλευρές του έχουν εν γένει υψηλότερη λευκαύγεια από τη συνήθη στη σεληνιακή επιφάνεια.

Επίσης έχουν παρατηρηθεί Παροδικά Σεληνιακά Φαινόμενα (Transient Lunar Phenomenona) εκεί. Το 1892 o αστρονόμος Ε. Ε. Μπάρναρντ παρατήρησε αχνή ομίχλη στο εσωτερικό του κρατήρα, ενώ οι γύρω περιοχές παρέμεναν ευδιάκριτες. 

## Δευτερεύοντες κρατήρες

## Παραπομπές


## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Άτλας (κρατήρας)

Ο **Άτλας** είναι μεγάλος κρατήρας πρόσκρουσης στη Σελήνη. Βρίσκεται στα νοτιοανατολικά της Θάλασσας του Ψύχους (*Mare Frigoris*) ενώ στα δυτικά του είναι ο ελαφρώς μικρότερος κρατήρας Ηρακλής. Βορειοδυτικά του Άτλαντα βρίσκεται ο μεγάλος κρατήρας Ενδυμίωνας.

Το εσωτερικό τοίχος του Άτλαντα αποτελείται από πολλές αναβαθμίδες και το χείλος του έχει υποχωρήσει και είναι αιχμηρό. Ο πυθμένας του είναι τραχύς, έχει πολλούς λοφίσκους και υψηλότερη λευκαύγεια συγκριτικά με τις περιοχές που τον περιβάλουν. Αυτά τα μορφολογικά χαρακτηριστικά οφείλονται συνήθως σε ηφαιστειακή δραστηριότητα. Τον πυθμένα διατρέχουν επίσης αυλακώσεις, που καλούνται *Rimae Atlas* και επίσης οφείλονται σε ηφαιστειακά φαινόμενα. Κατά μήκος της βόρειας και της βορειοανατολικής εσωτερικής πλευράς υπάρχουν μικρότεροι κρατήρες, ενώ γύρω από το κέντρο του Άτλαντα βρίσκονται πολλοί χαμηλοί λοφίσκοι, διατεταγμένοι κυκλικά.

## Δευτερεύοντες κρατήρες

## Βιβλιογραφία
* 
* 

* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* Pyroclastic deposits in Atlas crater  from USGS Astrogeology Science Center (Clementine 750-nm (albedo) data)

Κατηγορία:Κρατήρες Σελήνης
Στρατηγίς Μοψουεστίας

Η **Στρατηγίς Moψουεστίας**, ήταν διοικητική διαίρεση της Βυζαντινής Αυτοκρατορίας, και ένα από τα μικρά σε έκταση αλλά και συνοριακά θέματα που αποκαλούνταν στρατηγίδες.

Βρισκόταν στην Κιλικία και περιελάμβανε την οχυρωμένη Μοψουεστία με την γύρω περιοχή. Η Moψουεστία επανακαταλήφθηκε από τον Νικηφόρο Φωκά στις 13 Ιουλίου 965 κι έγινε έδρα στρατηγού υφιστάμενου στον Δούκα Αντιόχειας. Από το 11ο αιώνα διοικούνταν μαζί με τα Ανάβραζα, και αργότερα μαζί και με τα Άδανα. Στα τέλη του 11ου και αρχές του 12ου αιώνα αναφέρεται η διοίκηση της περιοχής από κατεπάνω ή δούκα. Το 1083 καταλήφθηκε από τους Τούρκους. Το 1103 ανακαταλήφθηκε από τους Βυζαντινούς κι έγινε το Δουκάτο Λογγινιάδος, Ταρσού, Αδάνων, Μοψουεστίας και Κιλικίας.

Γνωστοί διοικητές ήταν οι κάτωθι:
* Λέων
* Μιχαήλ, 1055-1075
* Νικόλαος Βαλτζερής, - 1069
* Συμβάτιος, κατεπάνω, 1071 
* Απνελγαρίπης, 1072-
* Βασίλειος Τρικλίνιος, στρατηγός Αναβράζων

## Παραπομπές


## Πηγές
* 
* Catalogue of Byzantine Seals at Dumbarton Oaks and in the Fogg Museum of Art

Κατηγορία:Θέματα της Βυζαντινής Αυτοκρατορίας
Μπερνούλι (κρατήρας)

Ο **Μπερνούλι** είναι κρατήρας πρόσκρουσης στη Σελήνη. Βρίσκεται στα νότια του κρατήρα Μεσσάλα και ανατολικά του Γέμινου.

Το σχήμα του είναι σχεδόν κυκλικό, με αρκετές εξοχές. Υπάρχει βυθισμένη περιοχή κατά μήκος μέρους του νότιου τείχους του που σχηματίζει τριγωνική εξοχή. Το χείλος του είναι υψηλότερο στην ανατολική πλευρά, όπου φτάνει στα 4 χλμ. και στο κέντρο του υπάρχει ανυψωμένος σχηματισμός.

## Δορυφορικοί κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Μπος (κρατήρας)

Ο **Μπος** (*Bosch*) είναι μικρός κρατήρας  κοντά στο Βόρειο Πόλο της Σελήνης. Βρίσκεται στα βορειοανατολικά του κρατήρα Rozhdestvenskiy W. 

Παρέμενε δίχως όνομα μέχρι και την 22η Ιανουαρίου 2009, οπότε η Διεθνής Αστρονομική Ένωση (International Astronomical Union, IAU) του απέδωσε το όνομα του Γερμανού νομπελίστα χημικού Καρλ Μπος (Carl Bosch).

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
NGC 320

Ο **[[Νέος Γενικός Κατάλογος|NGC]] 320** είναι ραβδωτός σπειροειδής γαλαξίας στον αστερισμό Κήτος, ο οποίος απέχει 229 εκατομμύρια έτη φωτός από την Γη.

Τον ανακάλυψε ο Αμερικανός αστρονόμος Φράνσις Πριζέρβντ Λίβενγουορθ (Francis Preserved Leavenworth) το 1886.

## Παραπομπές


## Αναφορές

## Εξωτερικοί σύνδεσμοι
* 

0320
Κατηγορία:Ραβδωτοί σπειροειδείς γαλαξίες
Κατηγορία:Κήτος (αστερισμός)
3510
-04-03-037
Λέγκα Κάλτσιο

Η «Εθνική Επαγγελματική Ένωση» (ιταλικά: *Lega Nazionale Professionisti*, LNP) ή **Λέγκα Κάλτσιο** (Lega Calcio), αποτελούσε την οργάνωση η οποία ήταν υπεύθυνη για τη διεξαγωγή των πιο σημαντικών ποδοσφαιρικών διοργανώσεων για τους συλλόγους στην Ιταλία, από την περίοδο 1946-47 έως και την περίοδο 2009-10. Ιδρύθηκε το 1946 στο Ραπάλο της Γένοβας και είχε ως έδρα το Μιλάνο. Έπαψε να υφίσταται την 1η Ιουλίου του 2010, έπειτα από τη διαίρεση της σε δύο διακριτά όργανα, τη Λέγκα Σέριε Α και τη Λέγκα Σέριε Β.

Η LNP ήταν υπεύθυνη για τη διεξαγωγή των πρωταθλημάτων της Σέριε Α (Serie A) και της Σέριε Β (Serie B), του Κυπέλλου Ιταλίας (Coppa Italia), του Σούπερ Καπ Ιταλίας (Supercoppa Italiana), του Εαρινού Πρωταθλήματος (Campionato Primavera), του Εαρινού Κυπέλλου Ιταλίας (Coppa Italia Primavera) και του Εαρινού Σούπερ Καπ (Supercoppa Primavera).

## Παραπομπές


## Εξωτερικοί σύνδεσμοι
*  (Lega Serie A)
*  (Lega Serie B)

Κατηγορία:Ποδόσφαιρο στην Ιταλία